Blanka ĉokolado

dekstra|eta|283x283ra|blanka ĉokolado
Blanka ĉokolado estas dolĉaĵo kies ĉefaj ingrediencoj estas sukero kaj kakaobutero. Aliaj ingrediencoj inkluzivas laktopulvoron kaj vanilon. Male al regula ĉokolado, ĝi ne enhavas kakaon aŭ kakaosolidojn. Kakaobutero estas ingredienco ankaŭ trovebla en aliaj specoj de ĉokolado kaj igas ilin solidaj je ĉambra temperaturo, sed fandiĝas en la buŝo. Tiel, blanka ĉokolado havas la saman teksturon kiel aliaj specoj de ĉokolado, sed ĝia gusto estas malsama.

Blanka ĉokolado unue estis komerce produktita en Svislando fare de Nestlé en la 1930-aj jaroj.

 Produktado 
Male al konvencia ĉokolado, blanka ĉokolado estas farita ne el la tuta kakaomaso, sed nur el la kakaobutero ekstraktita el ĝi, kune kun certaj laktokomponantoj kaj sukero. Laŭ EU-gvidlinioj, ĝi devas enhavi almenaŭ 20% kakaobuteron kaj 14% laktopulvoron, inkluzive de almenaŭ 3,5% laktograso.

 Uzo 
Krom esti manĝata rekte, ĝi estas ĉefe uzata en bakaĵoj. Blanka ĉokolado ankaŭ taŭgas por garnado, ekzemple, kiel tegaĵo aŭ raspita sur spageta glaciaĵo por imiti parmezanan fromaĝon.

Iuj specoj de blanka ĉokolado bakiĝas pli bone ol aliaj, kaj iuj emas bruniĝi kiam bakitaj. En multaj kazoj, blanka ĉokolado estas uzata kiel ornamaĵo por manĝaĵoj faritaj el dolĉamara ĉokolado aŭ laktoĉokolado.

Dum blanka ĉokolado antaŭe haveblas nur en stangeta formo, hodiaŭ oni povas trovi multajn aliajn dolĉaĵojn kaj ankaŭ laŭsezonan ĉokoladon kiel ekzemple paskajn laporojn aŭ Patro Kristnaskon faritajn el blanka ĉokolado.

En Japanio, blanka ĉokolado ofte estas donacita dum la Blanka Tago, la 14-an de marto. 

 Referencoj 

 Eksteraj ligiloj 

Kategorio:Tipoj de ĉokolado
Kategorio:Aperis en 1930-1939